Machov

Machov je obec v Česku v okrese Náchod v Královohradeckom kraji. 1. januára 2012 tu žilo 1 108 obyvateľov, z toho 564 mužov a 544 žien, pričom priemerný vek v obci bol 43,1 roka (muži 42,0 roka, ženy 44,3 roka).

Prvá písomná zmienka o trvalom osídlení na území obce pochádza z roku 1354. Dnešná obec vznikla pripojením a zlúčením s ďalšími malými obcami v rokoch 1949 (Machovská Lhota a Nízká Srbská) a 1960 (obec Bělý a osada Řeřišný). Obec je úplne plynofikovaná, má vybudovanú kanalizáciu a čistiareň odpadových vôd.

V obci sa nachádza lyžiarske stredisko (beh, zjazd) a usporadúvajú sa tu republikové preteky v severských disciplínach. V blízkosti Machova sa nachádzajú významné vodné zdroje regiónu. Z turistického hľadiska je obec východiskovým bodom viacerých turistických trás ( k pieskovcovým skalným mestám na vrchu Bor, na vrch Hejšovina; hrebeňová trasa na Broumovské steny; Adršpašské a Teplické skaly). 

 Partnerská obec 
 Radków, Poľsko 

 Referencie 

 Zdroj 
 Oficiálna stránka obce Machov (v češtine)

 Pozri aj 
 Zoznam obcí v Česku

 Iné projekty 

 Externé odkazy 
 Oficiálna stránka obce

Kategória:Obce okresu Náchod